નવસારી, વલસાડ અને ડાંગ જિલ્લાનાં કેદીઓ નવસારી સબજેલમાં રહે છે. અહીં રહેતા કેદીઓમાંથી 27 કેદીઓ હાલ શ્રાવણ માસનાં ઉપવાસ કરી રહ્યાં છે. જેલ તંત્ર પણ કેદીઓ ઉપવાસ સારી રીતે કરે તે માટે સહયોગ કરી રહ્યું છે. ઉપવાસ કરતા કેદીઓને ફરાળ, શીંગ, બટાકાની સૂકી ભાજી,ફળ, દૂધ વગેરે અપાય છે. સામાન્યત: દરરોજ જેલમાં એક ટાઇમ આરતી કરાતી હોય છે. ત્યારે હાલ શ્રાવણમાં બે ટાઇમ કરાય છે. ભજનના કાર્યક્રમો રાખવામાં આવે છે.